CELEX: 62013CN0477
Language: sl
Date: 2013-09-05 00:00:00
Title: Zadeva C-477/13: Predlog za sprejetje predhodne odločbe, ki ga je vložilo Bundesverwaltungsgericht (Nemčija) 5. septembra 2013 – Eintragungsausschuss bei der Bayerischen Architektenkammer proti Hansu Angererju

23.11.2013   
            
            
               SL
            
            
               Uradni list Evropske unije
            
            
               C 344/46
            
         Predlog za sprejetje predhodne odločbe, ki ga je vložilo Bundesverwaltungsgericht (Nemčija) 5. septembra 2013 – Eintragungsausschuss bei der Bayerischen Architektenkammer proti Hansu Angererju
   (Zadeva C-477/13)
   2013/C 344/79
   Jezik postopka: nemščina
   
      Predložitveno sodišče
   
   Bundesverwaltungsgericht
   
      Stranki v postopku v glavni stvari
   
   
      Vlagateljica zahtevka za revizijo: Eintragungsausschuss bei der Bayerischen Architektenkammer
   
      Nasprotna stranka v revizijskem postopku: Hans Angerer
   
      Vprašanja za predhodno odločanje
   
   
               1.
            
            
               
                           (a)
                        
                        
                           Ali so „posebni in izjemni razlogi“ v smislu člena 10 Direktive (1) tiste okoliščine, ki so navedene v točkah od (a) do (g) tega člena, ali pa morajo poleg teh okoliščin obstajati „posebni in izjemni razlogi“, iz katerih prosilec ne izpolnjuje zahtev iz poglavij II in III naslova III te direktive?
                        
                     
                           (b)
                        
                        
                           Če velja zadnjenavedeni primer, kakšni morajo biti „posebni in izjemni razlogi“? Ali gre pri tem za osebne razloge ‒ kakršni bi lahko bili razvidni iz življenjepisa ‒ zaradi katerih migrant izjemoma ne izpolnjuje pogojev za avtomatično priznavanje njegove izobrazbe v skladu s poglavjem III naslova III Direktive?
                        
                     
         
               2.
            
            
               
                           (a)
                        
                        
                           Ali je pogoj za uporabo pojma arhitekt v smislu člena 10(c) Direktive to, da je migrant v državi članici izvora poleg tehničnih dejavnosti načrtovanja gradenj, nadzora nad izvedbo gradenj in izvajanja gradenj opravljal tudi umetniško-oblikovalske, prostorsko-načrtovalne in gospodarske dejavnosti ter po potrebi dejavnosti povezane s spomeniškim varstvom, ali bi jih na podlagi svoje izobrazbe lahko opravljal, ter, po potrebi, v kakšnem obsegu?
                        
                     
                           (b)
                        
                        
                           Ali je pogoj za uporabo pojma arhitekt v smislu člena 10(c) Direktive to, da ima migrant opravljeno visokošolsko izobraževanje, katerega vsebina se v glavnem nanaša na arhitekturo, v tem smislu, da poleg tehničnih vprašanj načrtovanja gradenj, nadzora nad izvedbo gradenj in izvajanja gradenj obsega tudi umetniško-oblikovalske, prostorsko-načrtovalne in gospodarske dejavnosti ter po potrebi dejavnosti, povezane s spomeniškim varstvom, in, po potrebi, v kakšnem obsegu?
                        
                     
                           (c)
                        
                        
                           
                                       (i)
                                    
                                    
                                       Ali je za odgovor na točki (a) in (b) drugega vprašanja pomembno, kako se poklicni naziv „arhitekt“ običajno uporablja v drugih državah članicah (člen 48(1) Direktive),
                                    
                                 
                                       (ii)
                                    
                                    
                                       ali je dovolj, da se ugotovi, kako se poklicni naziv „arhitekt“ običajno uporablja v državi članici izvora in državi članici gostiteljici,
                                    
                                 
                                       (iii)
                                    
                                    
                                       ali pa je mogoče iz člena 46(1), drugi pododstavek, Direktive razbrati, katere dejavnosti so na območju Evropske unije redno povezane z nazivom „arhitekt“?
                                    
                                 
                     
         
      (1)  Direktiva Evropskega parlamenta in Sveta 2005/36/ES z dne 7. septembra 2005 o priznavanju poklicnih kvalifikacij (UL L 255, str. 22).